Barack Obama, USAs 44. president, og mottaker av Nobels fredspris i 2009
**Nobels fredspris 2009** ble tildelt USAs president Barack Obama «for hans ekstraordinære innsats for å styrke internasjonalt diplomati og mellomfolkelig samarbeid.» Nobelkomiteen kunngjorde prisvinneren den 9. oktober 2009, en kunngjøring som kom i kjølvannet av Obamas promotering av atomnedrusting samt hans ønske om å gjenopprette internasjonale relasjoner, hvor han da spesielt refererte til den muslimske verden.

Obama er den fjerde i rekken av amerikanske presidenter som mottar fredsprisen, etter Theodore Roosevelt (1906) og Woodrow Wilson, (1919) som mottok prisen da de var sittende presidenter, i tillegg til Jimmy Carter (2002) som fikk prisen etter endt regjering. Obama er for øvrig den første av disse som har mottatt prisen i løpet av sitt første regjeringsår.

Obama mottok prisen under Nobelseremonien i Oslo rådhus den 10. desember 2009, hvorpå han holdt en 36 minutter lang takketale. Obama har uttalt at pengeprisen på 10 millioner svenske kroner vil bli donert til veldedighet.

Nominasjon og kunngjøring
-------------------------

Det var totalt 205 nominasjoner for prisen i 2009, som blant annet inkluderte diverse kinesiske sivilrettighetsaktivister, og afrikanske og afghanske politikere. Nobelkomiteens fem medlemmer, alle utpekt av Stortinget har som oppgave å velge ut hvem som skal motta prisen. Komiteens leder er Norges tidligere statsminister Thorbjørn Jagland. Vinneren ble annonsert uten forvarsel den 5. oktober 2009. Annonseringen møtte tidvis sterk kritikk, og Jagland ble sterkt kritisert for å være for tidlig ute med å gi prisen til Obama.

Jagland på sin side uttalte at prisen ikke ble gitt til Obama for noe som muligens vil skje i fremtiden, men for hva han har gjort det siste året. Han fortsatte med at Nobelkomiteen håpte utmerkelsen ville hjelpe på hans fremtidige arbeid.

Seremoni og tale
----------------

Obama taler under overrekkelsesseremonien
Barack Obama mottok prisen i Oslo rådhus den 10. desember 2009. I en 36-minutters tale skrevet av Obama selv, og korrigert av hans personlige taleskrivere adresserte han spenningen mellom krig og fred, samt ideen om en «rettferdig krig». Talen ble jevnt over godt mottatt blant amerikanere på begge sider av det amerikanske politiske spektret. Talen ble karakterisert som «veldig amerikansk», og appellerte i høy grad til den amerikanske befolkningen.

Reaksjoner
----------

### I Norge

En spørreundersøkelse utført av Synovate på vegne av Dagbladet var 43 % av befolkningen positiv til å gi fredsprisen til Obama, mens 38 % mente det var feil. 19 % hadde ingen formening om saken. Spørreundersøkelsen viste at det også var en stor i meningene mellom aldre. Blant de over 60 år var 58 % for, mens kun 31 % var imot. Mens hos de mellom 18 og 29 år var kun 25 % for og 42 % imot.

Det var også delte meninger blant norske politikere. Statsminister Jens Stoltenberg kalte tildelingen «velfortjent» Samtidig sa Siv Jensen, med støtte fra opposisjonen at «selv om Obama har tatt mange initiativ til fred burde komiteen ha ventet til man kunne se resultater». Lederen i Rødt, Torstein Dahle uttalte at «tildelingen av prisen er en skandale», noe han begrunnet med Obamas krigsoperasjoner i Irak og Afghanistan.

### I USA

Tildelingen av prisen ble i stor grad opplevd som uventet og kontroversiell i USA. The New York Times kalte tildelingen «en fantastisk overraskelse». Tildelingen mottok også kritikk, da mange mente at Obama ikke hadde gjort nok ennå for å sikre verdensfred.

Bildegalleri
------------

* Barack Obama og fredsprisenBarack Obama og fredsprisen
* Barack Obama og fredsprisenBarack Obama og fredsprisen

Referanser
----------

1. ↑  Nobels fredspris - Pristakere Arkivert 13. desember 2009 hos Wayback Machine.
2. ↑  Barack Obama wins the Nobel Peace Prize - The New York Times
3. ↑  Accepting Peace Prize, Obama Evokes "Just War" – New York Times
4. ↑  Nobel Peace prize seeks return to activist roots – Reuters
5. ↑  – Nobel-flertallet argumenterte mot Obama – Dagbladet
6. ↑  Accepting Peace Prize, Obama Evokes "Just War" – The New York Times
7. ↑  Left and right, pundits applaud Obama Nobel Peace Prize speech – The Christian Science Monitor
8. ↑  Norge er Obama-delt på midten – Dagbladet
9. ↑  Her gratulerer Stoltenberg Obama - NRK
10. ↑  Siv Jensen: Svekker nobelprisen - VG
11. ↑  «Fredspris til Obama er en skandale - RØDT». Arkivert fra originalen 25. juli 2020. Besøkt 11. desember 2009.

Eksterne lenker
---------------

* Nobels fredspris, offisielt nettsted Arkivert 23. juli 2009 hos Wayback Machine.